cyanic-selkie/wikianc huggingface dataset:
Gerald Neugebauer
De Gerald „Gerry“ Neugebauer, gebuer den 3. September 1932 zu Göttingen a gestuerwen den 3. September 2014 zu Tucson (Arizona) ass en US-amerikaneschen Astronom vun éisträichesch-däitscher Ofstamung.
De Gerry Neugebauer ass de Jong vum Astronom a Mathematiker Otto Neugebauer. Hien hat op der Cornell University studéiert a krut den Doktergrad 1960 am California Institute of Technology (Caltech). Wärend sengem Militärdengscht bis 1962 war hien am Jet Propulsion Laboratory stationéiert. Seng wëssenschaftlech Lafbunn hat hien um Caltech gemaach, wou hien zanter 1962 Assistent Professer a vun 1970 bis zu senger Emeritéierung 1998 Full Professor war. Hien huet de Palomar-Observatoire vun 1980 bis 1994 geleet.
Den Neugebauer gehéiert zu de Pionéier vun der Infraroutastronomie. Zesumme mam Robert B. Leighton hat hien eng vun den éischten Himmelsduerchmusterungen am Infraroutliicht, den Two Micron Sky Survey duerchgefouert. Iwwer 5.500 Infraroutquelle goufen dobäi entdeckt. No him an nom Eric Becklin ass de Becklin-Neugebauer-Objet, ee vum Stëbs agewéckelte jonke Stär am Orionniwwel, genannt. Den Neugebauer war leedende Wëssenschaftler vum Infrared Astronomical Satellite.
Cuzieu (Ain)
Cuzieu ass eng franséisch Gemeng am Departement Ain an der Regioun Auvergne-Rhône-Alpes.
NGC 74
Den NGC 74 (aner Bezeechnungen: PGC 1219 an MCG 5-1-71) ass eng Spiralgalaxis am Stärebild Andromeda.
Den NGC 74 gouf de 7. Oktober 1855 vum ireschen Astronom William Parsons entdeckt.
Honoré
De Philippe Honoré, méi bekannt als just Honoré, gebuer de 25. November 1941 zu Vichy a gestuerwen de 7. Januar 2015 zu Paräis, war e franséischen Zeechner a Graphiker.
Seng Zeechnungen, an engem holzschnëttaartege schwaarz-wäiss-Stil, goufen an enger Hellewull Zeitungen an Zäitschrëfte publizéiert, dorënner Le Monde Libération, Hara-Kiri, Globe, La Nouvelle Vie ouvrière, L'Événement du jeudi, Les Inrockuptibles, Le Magazine littéraire, Lire a Charlie Hebdo deen en 1992 mat nei gegrënnt huet.
Ausserdeem huet hie Bicher illustréiert, an och eng Bande-dessinée erausginn.
Hie gouf de 7. Januar 2015, beim Attentat op d'Redaktioun vu Charlie Hebo, zesumme mat 11 anere Leit, ermuert.
Le Monêtier-les-Bains
Le Monêtier-les-Bains ass eng franséisch Gemeng am Departement Hautes-Alpes an der Regioun Provence-Alpes-Côte d'Azur.
Biisserbréck
D'Biisserbréck, och nach Viaduc Polvermillen, ass en Eisebunnsviaduc iwwer den Uelzechtdall um nërdlechen Enn vun der Stater Gare. Den Numm Biisserbréck krut se, well se iwwer de Biisserwee tëscht dem Stadgronn an der Polvermillen féiert.
Iwwer déi 242 Meter laang Konstruktioun lafe parallel d'Nordstreck an d'Waasserbëlleger Streck.
D'Bréck ass vun der brittescher Entreprise Waring Brothers entworf ginn, a se gouf 1859 am Optrag vum Adolphe Favier, deen d'Konzessioun vun der Nordstreck hat, gebaut.
Tëscht 2009 an Abrëll 2019 waren Aarbechten am Gaang, de Viaduc véiergleiseg ze maachen. Gläichzäiteg gouf och de Perré hannendru verlängert an den Tunnel ënnert dem Boulevard d'Avranches méi breet gemaach. De Käschtepunkt war 2004 op 110 Milliounen Euro ugesat, louch awer schonn 2014 bei 246 Milliounen Euro. De Gesamtmontant ass nach net bekannt. Den erweiderte Viaduc gouf den 11. Juni 2019, zesumme mat der zweegleiseger Streck tëscht der Gare Lëtzebuerg a Sandweiler/Conter, ageweit.
Gast Groeber
Am Dezember 2014 gëtt seng Kuerzgeschichtesammlung All Dag verstoppt en aneren mat dem Lëtzebuerger Buchpräis ausgezeechent.
Am Abrëll 2016 krut en den europäesche Literaturpräis fir säi Buch All Dag verstoppt en aneren.
Am November 2018 gewënnt hie mat der Kuerzgeschicht Aktuelle Wetterwarnung: überwiegend dichter Nebel de MEP-Präis beim Concours A European Story: EUPL Winners Write Europe.
Am November 2019 gouf seng Novell Zweemol schwaarze Kueder mat dem Coup de coeur vum Jury beim Lëtzebuerger Buchpräis ausgezeechent.
Kolosseum
De Kolosseum (anticken Numm: Amphitheatrum Novum oder Amphitheatrum Flavium, it.: Colosseo) ass en Amphitheater zu Roum. Et ass dee gréisste vun der Welt, dee jee gebaut gouf an dee gréissten zouene Bau aus der réimescher Antiquitéit. E gouf tëscht 72 an 80 n. Chr. ënner dem Vespasian (gestuerwen 79) gebaut, fir doraner meeschtens brutal a grausam Spektakelen opzeféieren, déi déi fräi Bierger gratis konnte kucke goen.
Haut ass d'Ruin vum Bauwierk ee vun de Symboler vu Roum.
Beschreiwung
D'Gebai hat Plaz fir bis zu 50.000 Spektateuren. Et bestoung aus dräi Reien Arkaden, déi iwwerenee gebaut waren, zu jee 80 Béi. D'Zuschauer konnte bannent 15 Minutten, duerch 80 Entréen, direkt op hir Plaze goen, a bannent 5 Minutten nees all erausgoen.
De Kolosseum hat eng elliptesch Form a war 156 Meter breet an 188 Meter laang, mat engem Ëmfang vu 527 Meter an enger Héicht vun 48 Meter. D'Arena war 54 Meter breet a 86 Meter laang. Bei den Ouverturesfeierlechkeeten, am Joer 80, déi iwwer 100 Deeg gedauert huinn, goufen et ë. a. Gladiatorekämpf, nogespillte Séischluechten (Naumachie) an Hetzen op wëll Déieren, vun deenen der eng 5000 an der Arena doutgemaach goufen.
Um Podium an der éischter Rei souzen d'Senatoren; de Keeser hat seng eege Loge, de (pulvinar). An der Reien driwwer huet d'"Dichtegkeet" vun de Leit ofgeholl, ganz uewen um Juck, dem Summum, waren d'Plaze fir dat einfacht Vollek. Ronderëm de baussechte Bord waren 240 Masten, op deenen e riisegt Velarium (stoffte Seegel) opgezu konnt ginn, fir Schiet ze maachen.
De Buedem vun der Arena war aus hëlzenen Dunnen, déi jee no Gebrauch, ewechgeholl konnte ginn, z. B. fir se mat Waasser ze fëllen. Méi spéit goufe Kelleren agebaut, ë. a. fir Dekoren ze stockéieren,, déi mat Flächenzich erofgehuewe konnte ginn, a fir d'Gladiatoren an déi zum Doud Verurteelt ënnerzebréngen. Drënner war d'Fëllemnt, dat 7 Meter déck war.
De Kolsseum war bal 450 Joer laang als Arena a Betrib, ausser tëscht 217 an 238, wéi en no engem Brand duerch e Blëtz renovéiert gouf. An de Joerhonnerten dono goufen ënnert den Arkaden an Gäng vum Kolosseum Wunnegen amenagéiert, an nodeems en duerch Äerdbiewen, 847 an 1349 schwéier beschiedegt gouf, goufen d'Steng geholl, fir anzwousch anescht verbaut ze ginn. Eréischt 1744 gouf de Kolosseum an engem Edikt vum Poopst Benedikt XIV. ënner Schutz gestallt (well dësen dovun ausgoung, dass do Dausende vu Chrëschten ëmbruecht gi waren). Am 19. Joerhonnert gouf domat ugefaangen, de Bau ze stabiliséieren an archeologesch z'analyséieren.
Den Numm Kolosseum geet op eng Kolossalstatu vum Keeser Nero zeréck, déi no sengem Doud an eeng Statu vum Gott Sol ëmgewandelt an donieft opgeriicht gouf.
Paris-Arras Tour 2015
Déi '''34. Editioun vu Paris-Arras Tour''' gouf vum 22. bis de 24. Mee 2015 gefuer a stoung um Kalenner vun der UCI Europe Tour 2015 an der Kategorie 2.2.
Se gouf vum Belsch Joeri Calleeuw viru senge Coequipiere Gaëtan Bille an Olivier Pardini gewonnen.
Den Dän Søren Kragh Andersen gewënnt de Biergpräis an de Russ Sergey Vdovin ass beschte Sprinter. De Belsch Antoine Warnier gouf beschte jonke Coureur an déi bescht Ekipp war déi belsch Formatioun Verandas Willems.
Generalklassement
<!--
-->
Epicure
Epicure, meescht als Epicure. stiliséiert, war eng lëtzebuergesch Indie-Pop an Indie-Rock-Band.
Bandgeschicht
Epicure gouf 2017 gegrënnt an ass an deem Joer ënner anerem op der Diddelenger Fête de la musique, de Congés annulés an de Stater Rotonden an um Festival On Stéitsch opgetrueden. Si waren och den Opener vun der EP-Release vu Seed to Tree de 6. November 2017 an der Escher Kulturfabrik.
Am November huet d'Grupp d'Lidd Blue Planet mat engem Livemusekvideo vum Isaiah Wilson an Anastasia Iampolskaia verëffentlecht. Chrëschtdag 2017 koum d'Single Christmas (Marry Me) eraus an am Juni 2018 déi nächst Single Flamingo, déi vum Tom Gatti gemastert gouf. Am Summer 2018 koum de Museker Mil an d'Band, duerno ass Epicure op der fënnefter Editioun vum Last-Summer-Dance-Festival zu Ierpeldeng op der Sauer opgetrueden.
Der Band hir lescht Single, Better Days, koum am Abrëll 2020 eraus.
De Sänger Thomas Roland gouf kuerz drop ënnert dem Numm Maale Gars bekannt an den Damien Giudice huet de Projet Boy From Home lancéiert. Och de Joé Birchen war a senger Zäit bei Epicure nach an enger anerer Band, den Trappers.
Samuel Doe
De Samuel Kanyon Doe, gebuer de 6. Mee 1951 a gestuerwen den 9. September 1990, war den 21. President vu Liberia. Vun 1980 bis 1986 war hie Virsëtzende vum Militärregim "People's Redemption Council" a vun 1986 bis zu senger Ermuerdung 1990 den éischten indigene President vum Land, dat heescht deen net vun afro-amerikaneschen Immigranten ofgestaamt huet.
Den Doe war Member am ländleche Stamm Krahn aus dem liberianesche Banneland. D'Krahn-Vollek ass zwar eng Minoritéit, mä Deel vun der Majoritéit vun der indigener liberianescher Bevëlkerung, déi zanter der Grënnung vum Land 1847 politesch a wirtschaftlech vun der amerikanesch-liberianescher Elitt aus fräigeloossenen amerikanesche Sklaven an deenen hire Nokommen dominéiert gouf.
Ënner dem Doe senger Herrschaft huet sech Liberia zu engem Steierparadäis entwéckelt dat konsiderabel auslännesch Investitiounen ugezunn huet. Obwuel den Doe Ufanks nach vun enger grousser Ennerstëtzung duerch d'USA konnt profitéieren, huet den amerikanesche Support Mëtt der 1980er Jore staark nogelooss an hie selwer ass wéinst senger ondemokratescher, brutaler a korrupter Regierungsweis ëmmer méi onbeléift ginn, éier hien 1990 am Biergerkrich gefaangen, gefoltert a schliisslech ëmbruecht gouf.
Liewen
Den Doe ass am klengen Duerf Tuzan am Nordoste vu Liberia gebuer an am Alter vun 18 Joer an d'liberianesch Arméi agetrueden, wou hie sech bis zum Master Sergeant eropgeschafft huet. Säi Lycée huet hie per Korrespondenz ofgeschloss. Den 12. Abrëll 1980 huet hien e Militärputsch ugefouert, an deem de President William R. Tolbert, Jr. a 26 vu senge Supporter ëmbruecht gi sinn. D'Regierungsministeren huet hie plakesch duerch d'Haaptstad Monrovia lafen an duerno erschéisse gelooss. Zur gläicher Zäit huet den Doe eng Militärdiktatur agefouert.
De Putsch huet d'Enn vun 133 Joer amerikano-liberianescher Dominatioun markéiert. Vill Liberianer waren dem Coup dofir ufanks nach favorabel géintiwwer agestallt, well e Wiessel zu Gonschte vun der laang ausgeschlossener Majoritéit un agebuerenen Afrikaner erwaart ginn ass. Mä déi nei Regierung, déi sech People's Redemption Council genannt huet, hat keng politesch Erfarung a war schlecht op d'Landesféierung virbereet. Den Doe ass Staatschef ginn an huet d'Verfassung ausgesat, mä de Retour zur Zivilregierung fir 1985 versprach.
Eng nei Verfassung, déi eng Méiparteierepublik agefouert huet, ass 1984 per Referendum ugeholl ginn. Am Juli ass den Doe zum President vun der Nationaler Iwwergangsassemblée gewielt ginn an huet d'Presidentewal am Oktober 1985 mat 51 % vun de Stëmme gewonnen. D'Wal war staark manipuléiert ginn; sou sinn zum Beispill d'Walziedele vum Doe sengen Ënnerstëtzer op enger geheimer Plaz gezielt a politesch Géigner eliminéiert ginn.
De Generol Thomas Quiwonkpa, ee vun de Leader vum 1980er Coup, huet am November 1985 probéiert, d'Muecht u sech ze rappen. De Putsch ass him awer net gelongen an hien ass dobäi ëmkomm. Dem Doe seng korrupt Regierung, an där Memberen aus sengem relativ klenge Stamm, de Krahn, eng grouss Roll haten, ass nom feelgeschloene Coup nach méi repressiv ginn. Zeitunge sinn zougemach ginn, politesch Aktivitéite verbueden a verschidden ethnesch Gruppen diskriminéiert ginn, wat zu Protester a Gewalt gefouert huet.
Musée rural zu Bënzelt
De Musée rural "A Schiewesch" zu Bënzelt ass e Musée fir landwirtschaftlech Material, Aarbechtsmethoden a ländlech Liewenskultur. E steet zu Bënzelt op der Kräizung vum CR337 an CR338 a gëtt vum Syndicat d'intérêts et du tourisme Binsfeld-Holler-Breidfeld bedriwwen. D'Gebai war fréier e Schéiferhaus vu wou den Numm "A Schiewesch" hierkënnt.
Samuel Doe
Liewen
Nom Doe sengem Doud ass de Biergerkrich am Land weidergaangen.
Musée rural zu Bënzelt
Geschicht vum Gebai
Den ursprénglechen Deel vum Gebai aus dem 15. Joerhonnert war eng Scheier mat engem drënnergebaute Schofstall, déi deemools "Schiefricht" genannt gouf. Den Uertsdeel gouf dofir och "Op der Schiefricht" genannt.
Ëm 1600 huet d'Scheier engem Clees gehéiert dee vun Hëpperdang gestaamt huet an am Haus géigeniwwer gewunnt huet.
1725 koum d'Schiefricht duerch bridderlech Ierfdeelung an de Besëtz vum Jean Toussaint, deen dunn och d'Charge vum Duerfschéifer iwwerholl huet wouduerch den Hausnumm "A Schiewesch" entstan ass. Hien huet duerno och e Giewelhaus un d'Scheier ugebaut.
D'Gebai ass iwwer eelef Generatiounen an der selwechter Famill bliwwen a gouf weider ausgebaut.
1910 krut d'Giewelhaus duerch den Ubau vun zwee Zëmmeren an enger neier Hausdier eng nei Stroossefront.
Józef Oleksy
De Józef Oleksy [ 'juzɛf ɔ'lɛksɪ ], gebuer den 22. Juni 1946 zu Nowy Sącz a gestuerwen den 9. Januar 2015 zu Warschau, war e polnesche Politiker. Hie war vun 1995 bis 1996 Premierminister an 1993-1995 a 2004-2005 President vun der Ënneschter Chamber, dem Sejm.
Musée rural zu Bënzelt
Geschicht vum Gebai
1960 huet déi eeleft Generatioun d'Haus verlooss. D'Wunnhaus gouf nach eng Zäit laang als bëlleg Wunnecht fir Gaaschtaarbechter benotzt, et ass awer ëmmer méi verfall an d'Gemeng wollt e ofrappen an eng Parkplaz do ariichten.
Józef Oleksy
Vun 1970 bis 1978 huet hie fir de Militärgeheimdingscht geschafft a vun 1977 un a verschiddene Fonctioune vun der Polnescher Vereenter Aarbechterpartei. 1989 huet hien op der Säit vun der Regierung, als Minister fir Zesummenaarbecht mat de Gewerkschaften, bei de Verhandlungen um Ronnen Dësch matgemaach.
Rubus scabrosus
D'Rubus scabrosus ass eng Planzenaart aus der Gattung Rubus an der Famill vun de Rosaceae,.
Józef Oleksy
Hie gouf 1989 an de Sejm gewielt, war 1990 Matgrënner vun der Sozialdemokratescher Partei a gouf 1999, wéi dës an der Allianz vun den Demokratesche Lénken (SLD) opgaangen ass, Member dovun. 2004-2005 war en hire President.
Musée rural zu Bënzelt
Geschicht vum Gebai
1982 huet den Interesseveräin d'Gebaier kaaft fir dora säi landwirtschaftleche Musée anzeriichten. D'Restauréierung an d'Ariichte vum Musée huet 6 Joer gedauert.
Rubus scabrosus
D'Verbreedungsgebitt vun der Aart läit a Frankräich, an Däitschland, zu Lëtzebuerg an an der Tschechescher Republik.
Paris-Nice 2020
Déi aacht a lescht Etapp gouf wéinst der COVID-19-Pandemie net gefuer.
Lëtzebuerger um Depart
Lëtzebuerger Coureuren um Depart waren den Alex Kirsch, deen awer op der siwenter Etapp opginn huet, an de Bob Jungels dee sech am General als 15. klasséiere konnt. Op der sechster Etapp vu Sorgues op Apt war de Jungels als véierten iwwer d'Ligne d'arrivée gefuer.
Rubus scabrosus
Se gouf 1858 vum däitsche Biolog Philipp Jakob Müller beschriwwen.
Józef Oleksy
Wéi seng Vergaangenheet als KGB-Agent 2005 erauskoum, ass hien als Chamber- a Parteipresident zeréckgetrueden.
Musée rural zu Bënzelt
Ausstellung vum Musée
An den 18 Raim vum Musée gëtt d'ländlecht Liewen aus de leschten 3 Joerhonnerte gewisen. All Raum huet seng fréier Bestëmmung zeréckkritt. An der Haaptsaison ginn och Aarbechtsgäng wéi Spannen, Wiewen oder Bake virgefouert.
Flaxieu
Flaxieu ass eng franséisch Gemeng am Departement Ain an der Regioun Auvergne-Rhône-Alpes.
Musée Näerdener Gare
De Musée Näerdener Gare ass op Nummer 3 an der Rue Prince Henri (op der Gare) zu Näerden.
Geschicht
D'Gebai an deem de Musée haut ënnerbruecht ass gouf 1880 als Gare vun der Atertlinn ageweit. D'Eisebunnsstreck Ettelbréck-Péiteng war bis 1967 resp. 1969 a Betrib. Ugangs der 70er Jore krut déi al Gare e Postguichet amplaz, deen awer virun enger Rei Joren zougemaach huet.
Georges Wolff
De Georges Wolff, gebuer de 4. Januar 1959 an der Stad Lëtzebuerg, ass e fréiere lëtzebuergesche Basketballspiller.
Musée Näerdener Gare
Geschicht
De Musée huet 2014 seng Dieren offiziell opgemaach. Zanterhier ass et den éischte Musée am Land, deen der Geschicht vun der Eisebunn dediéiert ass.
Georges Wolff
1980 war de Georges Wolff am Kader vun der lëtzebuergescher Härebasketballnationalekipp, an huet véiermol fir d'Nationalekipp gespillt.
Musée Näerdener Gare
De Musée
De Musée ass ronderëm d'Auer op. Et huet ee just Accès an ee Raum, vun deem een iwwer Vitrinnen d'Vue op 3 aner Raim huet. An deem Sall fënnt een op Tableauen eng Rei Explikatiounen iwwer de Musée an dat wat do ausgestallt ass.
Op der lénkser Säit vum Haaptsall ass eng Rekonstruktioun vum Büro vum leschte Chef de Gare.
Op der rietser Säit sti Vitrinne mat alen Dokumenter an Objeten, déi d'Gemeng aus Donatioune vu Privatleit a vun de Frënn vun der Atertlinn zesummegedroen huet.
1989 huet e gebiertege Näerdener a pensionéierten Eisebunner, de Jean Weber, eng Maquette vun den 2 ale Garen a vum Duerfkär vun Näerden gebaut. D'Maquette vum Duerfkär steet hanner der zentraler Vitrinn, déi aner hanner der rietser Fënsterchen.
Hodimont
Hodimont ass e Quartier vun der belscher Gemeng Verviers an der Provënz Léck.
Vu 1783 un huet Hodimont zu Petit-Rechain gehéiert fir da 1789 eng eegestänneg Gemeng ze ginn. 1930 huet Hodimont du mat Verviers fusionéiert.
Hodimont läit op enger Héicht vu ronn 165 Meter um rietsen Uwänner vun der Vesdre am nërdlechen Deel vun der Stad Verviers.
Ofgrenzung
Am Westen an am Oste huet de Quartier als natierlech Grenz déi mat Bësch bewuessen Häng vum Dall vum Ruisseau de Dison. Am Weste gouf déi Grenz nach mam Bau vun der Autobunn A27/E42 op der Kopp renforcéiert. Am Süde mécht d'Vesdre d'natierlech Grenz mat Veviers, an am Norde gëtt de Quartier mam Dall ëmmer méi enk an d'Grenz ass physesch net méi sou einfach ze definéieren, well d'Verlängerunge vun der Rue de la Grappe a vun der Rue de Dison staark bebaut sinn a sou den Iwwergank an d'Nopeschuertschaft Dison éischter fléissend ass. Eng Nationalstrooss, déi an de 70er Jore gebaut gouf, spléckt de Quartier praktesch an zwee.
Geschicht
Wéi am 15. Joerhonnert d'Wollindustrie ugefaangen huet sech zu Verviers breetzemaachen, waren d'Follmillen déi éischt Strukturen déi sech etabléiert hunn, alues a lues goufe rondrëm déi Wunnenge fir d'Aarbechter gebaut déi aus der ganzer Géigend dohi schaffe koumen. Déi Zouwanderung war massiv bis ëm 1660. Am 18. Joerhonnert goufen déi éischt Fabrécken zu Hodimont gebaut. De Quartier wéi en haut ass, huet sech déizäit op déi zwou Gemenge Verviers an Hodimont verdeelt déi vun der Vesdre an dem Ruissesau de Dison an zwee gspléckt gouf, den ëstlechen Deel huet zu Verviers gehéiert, an de westlechen zu Hodimont.
Den westlechen Deel deen deemoools zum Herzogtum Limburg gehéiert huet, huet d'Fabrikanten ugezunn, well do manner Taxen hu misse bezuelt ginn wéi zu Verviers dat zum Prënzbistum Léck gehéiert huet. Dat erkläert fir wat een do méi schéin Haiser fënnt wéi am ëstlechech Deel wou déi méi aarm Leit gewunnt hunn. An der Rue Jules Cerexhe goufen tëscht 1709 a 1777 d'Härenhaiser vun de gréisste Wollproduzente gebaut, déi bis op eng Ausnam haut nach all do stinn. D'Haiser an der ganzer Strooss bis op zwou Ausname sinn als Nationalmonumenter klasséiert oder stinn um Inventaire du patrimoine.
Am 19. Joerhonnert hunn d'Industrie an de Bau vun Aarbechterhaiser de ganzen Dall a Richtung Dison eruewert.
Wéi nom Zweete Weltkrich den Autostrafic ëmmer méi grouss gouf, gouf wéi op ville Plazen, mol eng grouss Strooss, d'N627 queesch duerch de Quartier gebaut. An der Folleg vun engem Plan d'aménagement vun 1978 gouf eng nei Bréck iwwer d'Vesdre gebaut, de Pont Parotte. An den 1970er huet d'Immobilegesellschaft La régionale veviétoise e puer grouss Haiser gebaut (Rue St. Antoine a Rue du Moulin) sou wéi am Kader vun der rénovation urbaine och e puer méi kleng Gebaier. A weider Projet vun enger Demi-ceinture fir d'Stad mat Héichhaiser ze verschampléiere gouf awer du verworf. An deene Jore gouf och de Schoulkomplex an der Rue de la Chapelle gebaut. op där Plaz wou virun der Fusioun mat Verviers d'Gemengenhaus stoung. D'Rue de la Grappe, den Haaptaccès fir op Dison gouf och déi Zäit nei amenagéiert. Dobäi gouf do op hirer ganzer Längt d'Baach vun Dison ganz ënnerierdesch kanaliséiert. Op der Kräizung mat der Rue de Hodimont gouf e grousse Rond-point gebaut a just dernieft am Ufank vun der Montagne de l'Invasion gouf den neie protestanteschen Tempel opgeriicht, fir deen aus der Rue de Saucy, deen opgerappt gi war, z'ersetzen.
Désiré-Joseph Mercier
Den Désiré-Joseph Mercier, gebuer den 21. November 1851 zu Braine-l'Alleud, a gestuerwen den 22. Januar 1926 zu Bréissel, war e belsche Geeschtleschen, Theolog, Philosoph a Philosophiesprofesser op der (deemools nach net gedeelter) Kathoulescher Universitéit vu Léiwen. Hie gouf 1906 Äerzbëschof vu Mechelen, an domat de Primas vun der Belsch. 1907 huet de Poopst hien zum Kardinol erhuewen.
Etappe vu sengem Liewen
Den Désiré-Joseph Mercier gouf de 4. Abrëll 1874 zum Priister geweit. Dräi Joer drop, 1877, huet e säin Doktorat an der Theologie gemaach.
Puy-Saint-André
Puy-Saint-André ass eng franséisch Gemeng am Departement Hautes-Alpes an der Regioun Provence-Alpes-Côte d'Azur.
Désiré-Joseph Mercier
Etappe vu sengem Liewen
Hie gouf Philosophiesprofesser op der Kathoulescher Universitéit vu Léiwen an huet, mat der Ënnerstëtzung vum Poopst Leo XIII., den Enseignement vun der thomistescher Philosophie an der Belsch agefouert. Dofir huet hien och d'Revue Néo-scolastique dirigéiert, eng Publikatioun, déi d'Aarbecht vun der philosophescher Schoul rëmgespigelt huet, déi selwer aus dem Institut supérieur de Philosophie ervirgaange war (am Fong, aus der Aktivitéit rondrëm de fréiere Léierstull vum Mercier zu Léiwen). Den D.-J. Mercier ass och eng markant Figur vum Ekumenismus a sénger Ufangsphas.
Wärend dem Éischte Weltkrich huet de Kardinol Mercier géint déi däitsch Besetzung protestéiert an d'passiv a moralesch Resistenz ënnerstëtzt. Déi Däitsch hunn, am Kader vum hirem Pangermanismus, déi flämeschsproochesch Bevëlkerung deemools favoriséiert, an de Mercier, deen de Widderstand géint Däitschland encouragéiert huet, ass dunn och als Vlamingenhater betruecht ginn.
1918 gouf de Kardinol Mercier Doctor honoris causa vun der Jagiellonen-Universitéit vu Krakau, dat kuerz nodeem Polen erëm onofhängeg gi war.
Klangfaarwen
Klangfaarwen ass e Roman a Lëtzebuerger Sprooch vum Jhemp Hoscheit, deen 2012 bei den Editions Guy Binsfeld erauskoum.
Ëm wat geet et am Roman?
De Schrëftsteller Michel Lessener erënnert sech u seng Kandheet an den 1960er Joren. Hien hat als Bouf e speziellen Don: Geräicher vu senger Ëmwelt a Fixkëschten 'opzehuelen' a no enger eegener Systematik ze späicheren, fir se kënnen ofzelauschteren. Sou gëtt seng Klangwelt eng Parallelwelt, déi et him erméiglecht, dem heinasdo batteren Alldag an dem Allengsinn ze entflüchten. Well hie wiisst ouni Papp op, seng Mamm ass dacks net doheem oder vun der Sitiatioun iwwerfuerdert, an da fënnt hien och nach eraus, dass säi Papp am Prisong séiz. Säi Schoulkommerod, de Claude, de Bouf vum Ënnersuchungsriichter, schéngt méi iwwert dem Michel säi Papp ze wëssen …
NGC 4504
Den NGC 4504 ass eng Spiralgalaxis am Stärebild Virgo. D'Galaxis gouf am Joer 1789 vum Astronom Wilhelm Herschel mat sengem 18,7 Zoll-Spigelteleskop entdeckt.
Märchepark Beetebuerg
De Märchepark Beetebuerg, offiziell Parc Merveilleux, fir vill Leit awer besser bekannt ënner dem Numm "Beetebuerger Park", ass e Fräizäit- an Déierepark op der zu Beetebuerg (route de Mondorf).
De Park, dee vu Mäerz/Abrëll bis an den Oktober eran op ass, huet eng zirka 25 ha grouss Fläch, déi zu engem groussen Deel mat Beem besat ass. De Park adresséiert sech un d'ganz Famill a bitt Attraktioune fir all Altersklass:
De Märchepark ass och deen eenzege gréisseren Déierepark zu Lëtzebuerg. Et kann een zirka 200 verschidden Déierenaarte vu 5 Kontinenter gesinn, dorënner zum Beispill och Polarwëllef, Pinguinen, Wäschbieren a Känguruen. Et gëtt zwee Déieregeheeger wou ee kann duerchgoen, Mahajanga mat Déieren (a Planzen) vu Madagaskar an Amazonia mat Déieren aus der Amazonasgéigend. An engem Minizoo kënne Kanner direkte Kontakt ophuele mat Geessen a se dobäi och fidderen.
Fir den Honger an Duuscht gëtt et eng Cafeteria an e Restaurant mat Terrass.
Vum Park gëtt ganzjäreg eng Zooschoul bedriwwen, déi vu Schoulklasse ka benotzt ginn fir de Kanner duerch Féierunge, kleng Spiller an Experimenter méi genee Erklärungen zu den Déieren ze bidden.
Pro Dag (2013) besichen am Duerchschnëtt 5.000 - 6.000 Leit de Park.
Geschicht
De Märchepark existéiert zanter 1956 zu Beetebuerg. De 17. Mee 1956 gouf en offiziell opgemaach. 1999 gouf de Park vun der APEMH iwwerholl an zanterhier op alle Pläng ausgebaut. Dobäi sinn och eng ganz Rei Aarbechts- a Formatiounsméiglechkeeten fir déi vun der Organisatioun betreit handicapéiert Mënschen entstanen.
Direkt nom Zweete Weltkrich war, do wou haut de Park ass, e Lager fir däitsch Krichsgefaangen déi bis 1947 an der Rekonstruktioun hu missen hëllefen.
Joseph Nouveau
De Joseph Nouveau, gebuer de 17. Januar 1883 an der Stad Lëtzebuerg, och do gestuerwen den 31. Dezember 1946, war e lëtzebuergeschen Architekt.
Jane Marken
Si huet an iwwer 100 Kinos- an TV-Filmer eng Roll iwwerholl, sou war si a Filmer wéi Napoléon Bonaparte (1935) vum Abel Gance, Partie de campagne (1936) vum Jean Renoir, Hôtel du Nord (1938) vum Marcel Carné, Les enfants du paradis (1945) och vum Marcel Carné an Une si jolie petite plage (1949) vum Yves Allégret ze gesinn.
Rakéitestartplaz
Eng Rakéitestartplaz ass eng Ariichtung fir d'Starte vu Rakéiten a stellt eng oder méi Startrampen a Startleetstänn fir d'Kontroll vun der Startprozedur zur Dispositioun. Fir Flëssegkeetsrakéiten sinn och Anlage fir d'Lagerung an eventuell d'Hierstelle vum flëssegen Dreifstoff néideg.
Roman Holiday (Film 1953)
Roman Holiday ass en US-amerikanesche Film vum William Wyler aus dem Joer 1953.
Ëm wat geet et am Film?
D'Ann, eng jonk Krounprinzessin, mécht eng Europarees. Si ass streng bewaacht. Zu Roum geléngt et hir eleng fortzekommen a sou, onerkannt, a wäit ewech vum Protokoll, Roum z'entdecken. Mä en amerikanesche Journalist erkennt s'erëm ...
Rakéitestartplaz
Iwwersiicht
Eng Rakéitestartplaz gëtt méiglechst wäit vun Uertschaften opgeriicht, fir d'Gefor vun enger Explosioun duerch Rakéitefeelstarter z'ënnerbannen. Meeschtens gëtt eng Plaz no beim Mier erausgesicht, well d'Mier eng liicht iwwerkuckbar Sécherheetsfläch duerstellt.
Rakéitestartplazen, vun deenen och Satellitten an interplanetar Raumfluchkierper gestart ginn, ginn och als Weltraumgare bezeechent.
Roman Holiday (Film 1953)
Soss
Roman Holiday war och deen éischten amerikanesche Spillfilm, dee ganz an Italien (op Originalplazen an am Cinecittà-Studio) gedréint gouf.
Rakéitestartplaz
Iwwersiicht
Déi bekanntst Rakéitestartplaze sinn Cape Canaveral an den USA, Baikonur am Kasachstan an Kourou op Franséisch-Guyana. Donieft gëtt et awer nach vill aner Rakéitestartplazen.
An Europa sinn d'Esrange bei Kiruna a Schweden a Salto di Quirra op Sardinien déi wichtegst Rakéitestartplazen.
Däitschland hat a fréiere Joerzéngten dräi Rakéitestartplazen:
Pigalle-Saint-Germain-des-Prés
Pigalle-Saint-Germain-des-Prés ass e franséische Film vum André Berthomieu aus dem Joer 1950.
Rakéitestartplaz
Iwwersiicht
Polen hat an de 70er Joren Héichtefuerschungsrakéite vum Typ Meteor vun den Truppenübungsplazen an der Géigend vu Łeba an Ustka gestart.
Rue le Bataclan
D'Rue le Bataclan ass eng Strooss um Belval op der Square Mile, op der Grenz vun de Gemengen Esch-Uelzecht a Suessem. Se leeft vun der Avenue du Swing an nord-nordëstlecher Richtung bis op d'Intersektioun mam Boulevard du Jazz.
Rakéitestartplaz
Startplaze fir Satellitterakéiten
kuckt och: Weltraumgare
Rue le Bataclan
Den Numm ass en Hommage un d'Affer vun der terroristescher Attack op de Concertssall Bataclan, am November 2015 zu Paräis.
Geschicht
D'Grenz tëscht de Gemengen Esch a Suessem geet, nodeems se 2018 geriicht gouf, de laange Wee duerch d'Strooss (no Norde gekuckt, tëscht der Fuerbunn an dem rietsen Trottoir). Den Numm vun der Strooss huet zu Onstëmmegkeeten tëscht de Gemengen Esch a Suessem gefouert: 2009 hat déi Suessemer Gemeng der Strooss dräi verschidden Odonymme ginn: Rue Louis Armstrong fir de südlechen, Rue Jane Addams fir de mëttleren a Rue Gustave Eiffel fir den nërdlechen Deel. Am Juni 2016 huet den Escher Gemengerot decidéiert, d'Strooss op hirer ganzer Längt "Rue Le-Bataclan" ze nennen, woumat Suessem net d'accord war. .
Schlussendlech ass ee sech awer eens ginn, just dat ënnescht Stéck ëmzenennen; dat mëttelst an dat iewescht behalen den Numm, dee s'am Ufank kritt haten.
Larry Hagman
De Larry Martin Hagman, gebuer den 21. September 1931 zu Fort Worth, Texas, a gestuerwen den 23. November 2012 zu Dallas, Texas, war en US-amerikanesche Schauspiller.
Hie gouf fir seng Roll vum J.R. Ewing an der Televisiounssaga Dallas (1978 bis 1991) international bekannt. Virdrun hat e Succès an der Serie  I Dream of Jeannie (1965-1970).
Am Kino war hien ë. a. 1965 am Film In Harm's Way mam John Wayne an dem Kirk Douglas an den Haaptrollen ze gesinn, 1966 an The Group mam Candice Bergen an dem Hal Holbrook an 1976 an The eagle has landed mam Donald Sutherland an dem Michael Caine.
Filmographie (Auswiel)
Kino TV TV-Serien
Serge Hetto
De Serge Hetto, gebuer de 25. November 1962 an der Stad Lëtzebuerg, ass e fréiere lëtzebuergesche Basketballspiller.
1980 war de Serge Hetto am Kader vun der lëtzebuergescher Härebasketballnationalekipp, an huet dräimol fir d'Nationalekipp gespillt.
Helleg-Geescht-Klouschter (Stad Lëtzebuerg)
D'Helleg-Geescht-Klouschter ass e fréiert Fraeklouschter an der Stad, dat der Plaz wou et stoung, den Numm Helleg-Geescht-Plateau ginn huet.
Geschicht
D'Klouschter ass ëm 1234 vun enger Grupp Frae baussent der mëttelalterlecher Stad gegrënnt ginn. D'Fraen déi no de Reegele vum Maria-Magdalena-Boussuerden (lat. Ordo Sanctae Mariae Magdalenae de poenitentia) gelieft hunn, hu sech haaptsächlech ëm „gefalen“ Meedercher an arem Frae gekëmmert. D'Bezeechnung „Helleg-Geescht-Klouschter“ déi scho relativ fréi gebraucht gouf, schéngt op de Männeruerde mam selwechten Numm zeréckzegoen, deen 1204 zu Montpellier an d'Liewe geruff gouf a vun deem noweislech och Uerdensleit zu Lëtzebuerg waren. Den Numm vum Klouschter ass och nach bäibehale ginn nodeems d'Fraen 1256/57 d'Reegele vun de Klarisse vum 3. Uerden iwwerholl hunn. Vun deem Moment un war d'Klouschter och als Klarisseklouschter oder Franziskanerinneklouschter bekannt, mä och d'Bezeechnung Schuedbierg-Klouschter war geleefeg, als Referenz op de Joermaart deen 1340 vum Jang de Blannen um Plateau gegrënnt gouf an deen de Ursprong vun der haiteger Schueberfouer ass.
Wéinst senger strategescher Lag huet d'Klouschter fir d'Sécherheet vun der Stad a vun der Festung ëmmer nees missen ugepasst ginn. Sou gouf am 15. Joerhonnert eng Kapell ofgerappt fir eng grouss Rankmauer an e Wee ronderëm d'Klouschter kënnen ze bauen. Tëscht 1542 a 1559 sinn aus krichstechnesche Grënn och Deeler vum Haff an de Ställ fortkomm.
1673 gouf en Ënnerdaach fir Zaldoten am Klouschter ageriicht a kuerz duerno goufen nach anere Zëmmere beschlagnaamt fir Wuechtraim anzeriichten. Well de Vauban d'Plaz vum Klouschter fir den Ausbau vu senge Befestegungsanlage gebraucht huet, hu 1690 déi 15 Nonnen déi nach am Klouschter gelieft hunn, missen an de Pafendaller Hospice civil plënneren.
An de Gebaier vum Klouschter konnte ronn 560 Zaldote logéieren, d'Kierch war an en Depot ëmfonctionéiert ginn an an de Ställ gouf e Spidol ageriicht.
Géint 1770 sollen d'Gebaier opgerappt gi sinn, ma bis 1795 waren nach Iwwerreschter ze gesinn.
D'Päerdsställ sinn eréischt fir de Bau vun der Cité judiciaire ewechgerappt ginn.
Ausgruewungen
Ier um Plateau mat den Aarbechte fir d'Cité judiciaire ugefaange gouf, sinn an de Joren 2001 an 2002 Ausgruewunge realiséiert ginn, bei deenen ënner enger 2 - 3,5 m décker Kusch Gestengsreschter vum fréiere Klouschter an der Kierch fräigeluecht konnte ginn. Et goufen ë. a. reng beschafft Kappsteng an awer och en Deel vun der Grafplack vum Gouverneur Claude de Neufchâtel fonnt, dee sengerzäit riets vum Chouer an enger Säitekapell begruewe gi war.
Mat den Ausgruewunge konnten och verschidde Bauphase vum Klouschter dokumentéiert ginn an et huet een nei Erkenntnesser iwwert d'Ëmgéigend vum Klouschter kritt, absënns wat d'Stadmauer ugeet.
NGC 75
Den NGC 75 ass eng lënsefërmeg Galaxis am Stärebild Pisces.
Prost (Zäitschrëft)
Prost ass eng lëtzebuergesch Zäitschrëft, déi zanter 2023 zweemol am Joer erauskënnt. Den Ënnertitel ass ''De Lëtzebuerger Wäin. Seng Wënzer a seng Regioun.''
NGC 75
Entdeckung
D'Galaxis NGC 75 gouf den 22. Oktober 1886 vum US-amerikaneschen Astronom Lewis A. Swift entdeckt.
Harper Lee
D'Harper Lee, fir richteg Nelle Lee, gebuer den 28. Abrëll 1926 zu Monroeville, am Alabama, an och do den 19. Februar 2016 gestuerwen, war eng US-amerikanesch Schrëftstellerin a Pulitzer-Präisdréierin.
Prost (Zäitschrëft)
De Fonds de solidarité viticole (FSV) ass Editeur; d'Agence Moskito këmmert sech ëm d'Schreiwen an de Layout.
Prost gëtt an 110.000 Exemplairen gratis en toute boîte verdeelt. Dozou gëtt et och e Podcast, wouvun all Mount en neie bäikënnt. Schonns 2018 bis 2022 hat den FSV eng Zäitschrëft publizéiert, déi den Numm Vinorama hat.
Harper Lee
Si ass bekannt fir hiert laang eenzegt Buch To Kill a Mockingbird, dat sech eng 40 Millioune Mol verkaaft huet. Et ass dëst d'Geschicht vun engem Affekot an de Südstaaten, dee sech fir e Faarwegen agesat huet, datt dee viru Geriicht zu sengem Recht kéim. Et koum 1960 eraus a gouf dat Joer drop vum Robert Mulligan mam Gregory Peck an der Haaptroll verfilmt. 2015, 55 Joer dono, huet si hiren zweete Roman Go Set a Watchman erausbruecht, deen s'awer schonn zu der Zäit vum Mockingbird geschriwwen hat.
Puy-Saint-Pierre
Puy-Saint-Pierre ass eng franséisch Gemeng am Departement Hautes-Alpes an der Regioun Provence-Alpes-Côte d'Azur.
Marignieu
Marignieu ass eng franséisch Gemeng am Departement Ain an der Regioun Auvergne-Rhône-Alpes.
Rubus bonus-henricus
D'Rubus bonus-henricus ass eng Planzenaart aus der Gattung Rubus an der Famill vun de Rosaceae. ,
Chris Philipps
De Chris Philipps, gebuer den 8. Mäerz 1994 zu Wolz, ass e lëtzebuergesche Foussballspiller.
Veräin
Am Alter vu 6 Joer huet hie beim FC Green Boys 77 Harel-Eeschpelt ugefaange mat Foussball spillen an ass 2007, no enger Saison beim FC Etzella Ettelbréck, an d'Fussballschoul vum FC Metz gewiesselt.
Am Mäerz 2013 huet hien e Profiskontrakt vu 5 Joer beim FC Metz ënnerschriwwen.
Den 21. Oktober 2013 koum hie bei der 0:3-Victoire an der Ligue 2 beim Stade Brest zu sengem éischten Asaz an der 1. Ekipp vum FC Metz, wou hien am defensive Mëttelfeld gespillt huet. An der selwechter Saison geléngt dem Chris Philipps mat Metz den Opstig aus der Ligue 2 an d'Ligue 1.
Virun der Saison 2015/16 gouf hie bei den SC Preußen Münster an déi 3. däitsch Liga ausgeléint. Do koum hie 25-mol zum Asaz. Fir d'Saison 2016/17 goung en zeréck bei säin Ausbildungsveräin op Metz, wou hien 29 Matcher gespillt huet, ier hien am Februar 2018 bei de polnesche Champion Legia Warschau gewiesselt ass. 2018 konnt hie mat sengem Veräin de Meeschtertitel an de Coupegewënn feieren.
Am Januar 2019 gouf hie vum Veräin an d'zweet Ekipp versat. Am Januar 2020, nodeems säi Vertrag bei Legia ausgelaf war, huet hie beim belschen Zweetligist Lommel SK ee Kontrakt bis de Summer 2020 mat Optioun op ee weidert Joer ënnerschriwwen. De Kontrakt gouf nom Enn vun der ofgebrachener Saison 2019/20 net verlängert.
Am November 2020 huet de Chris Philipps ee Kontrakt bis 2023 beim FC Wolz 71 aus der BGL Ligue ënnerschriwwen.
Nationalekipp
Den 29. Februar 2012 huet hien déi éischt Kéier fir déi lëtzebuergesch Foussballnationalekipp gespillt. De 15. November 2018 huet hie bei der 0:2-Néierlag géint Wäissrussland säi 50. Lännermatch fir Lëtzebuerg gespillt.
Lëscht vun den nationale Monumenter an der Gemeng Bartreng
An dëser Lëscht vun den nationale Monumenter an der Gemeng Bartreng sinn all national Monumenter opgezielt, déi an der lëtzebuergescher Gemeng Bartreng ze fanne sinn (Stand: ).
Bartreng
Legend: MN – Immeubles et objets classés monuments nationaux; PCN - Patrimoine culturel national; PMN - Immeubles et objets proposés au classement comme monument national; ICMN/ICPCN - Intention de classement; IS – Immeubles et objets inscrits à l'inventaire supplémentaire
NGC 4507
Den NGC 4507 ass eng Spiralgalaxis am Stärebild Centaurus. D'Galaxis gouf am Joer 1834 vum Astronom John Herschel mat sengem 18,7 Zoll-Spigelteleskop entdeckt.
Bafatá
Bafatá ass d'Haaptstad vun der Regioun mam selwechten Numm an de Sëtz vun der kathoulescher Diözees Bafatá. Hir Industrie baséiert op der Produktioun vun Zillen.
Podporojje (Homonymie)
De Begrëff Podporojje bezeechent:
The Young Lions
Ëm wat geet et am Film?
De Film erzielt d'Erliefnesser vun jonken Däitschen an Amerikaner am Zweete Weltkrich.
Sébastien Thill (Foussballspiller)
De Sébastien Thill, gebuer den 29. Dezember 1993, ass e lëtzebuergesche Foussballspiller. ,
European Train Control System
De European Train Control System (kuerz ETCS) ass en Zuchsécherungssystem dee vun der International Union of Railways entwéckelt gouf.
Sébastien Thill (Foussballspiller)
Vun 2015 bis 2017 huet de Sébastien an der lëtzebuergescher Foussballnationalekipp gespillt.
De Serge Thill ass säi Papp, an de Vincent Thill an den Olivier Thill si seng Bridder, a si sinn all Foussballspiller. Seng Mamm Nathalie Hoeltgen ass eng fréier Foussballspillerin.
European Train Control System
Einfach ausgedréckt besteet de System aus engem Bordcomputer dee permanent d'Vitesse vum Zuch mat der erlaabter Maximalvitess op engem gewësse Streckendeel vergläicht an automatesch den Zuch beim Iwwerschreide vun där Vitess ofbremst. D'Informatioun kritt en iwwer eng Standardbalise (Eurobalise), déi am Gleis läit.
Sébastien Thill (Foussballspiller)
2020 ass hie vum Progrès Nidderkuer, wou hien zanter 2013 gespillt hat a Kapitän war, bei de russeschen Éischtligist FK Tambow gewiesselt, wou hien erëm mat sengem deemolege Matspiller Alexander Karapetjan gespillt huet. Hie war domat den drëtte Lëtzebuerger, no sengem Brudder Olivier an dem Mikhail Zaritskiy, deen an der éischter russescher Liga spillt.
Saint-Chaffrey
Saint-Chaffrey ass eng franséisch Gemeng am Departement Hautes-Alpes an der Regioun Provence-Alpes-Côte d'Azur.
Pont d'Artigue
De Pont d'Artigue och ënner dem Nimm Pont d'Artigues a Pont de Lartigue ze fannen, ass eng Bréck am Departement Gers iwwer de klenge Floss Floss tëscht de Gemenge Larressingle a Beaumont.
Sébastien Thill (Foussballspiller)
2021 ass hie bei de Sheriff Tiraspol gewiesselt.
Pont d'Artigue
D'Bréck gëtt fir d'éischt an Dokumenter vu 1432 ernimmt. Et war e wichtige Passage vum der Via Podiensis iwwer d'Osse. D'Bréck déi ëm 1720 bal nëmmen nach eng Ruin war, gouf 1724, well se wichteg fir de regionale Vekéier war op Uerder vum Kinnek komplett restauréiert. Tëscht 1954 an 1957 gouf nach eng Kéier dru geschafft, haaptsächlech fir d'Balustraden an d'Rei ze setzen.
De 26. Juni 2017 gouf s'op d'Lëscht vun den historesche Monumenter gesat
Floridsdorf (Bezierksdeel)
Floridsdorf ass zanter 1904 e Bezierksdeel vum 21. Wiener Gemengebezierk mam selwechten Numm.
European Train Control System
Den ETCS ass eng vun den zwou Basiskomponente vum ERTMS. Déi aner ass de GSM-R.
Niveau 0
Beim Niveau 0 ass d'Zuchsécherung vun der Streck ausgeschalt, d'Installatiounen op der Maschinn iwwerwaachen nëmmen d'Héchstvitesse vum Zuch. De Mecanicien muss d'Signaler op der fräier Streck ouni Beaflossung respektéieren.
Niveau 1
Den ETCS Niveau 1 (L1) gëtt meeschtens mat engem Signalsystem gebraucht, dat scho besteet, wat awer net onbedingt eng Viraussetzung derfir ass. Den unidirektionellen Datenaustausch vun der Streck op d'Zuchmaschin oder Steierwon geschitt nëmmen op bestëmmte Plazen. Dofir ginn am Gleis Balise wéi Eurobalisen oder Euroloopen installéiert, deenen hir Date vum Zuch gelies gi, wann en driwwer fiert a fir d'Iwwerwaachung ausgewäert ginn. Nieft de Festdatebalisen deenen hir Daten ni änneren, kommen och schaltbar Balisen an den Asaz. Déi sinn un eng LEU ugeschloss do op Basis vu Stellwierks- oder Signalinformatiounen en Telgramm un déi Balise schéckt. D'Gleisfräimeldung geschitt mat konventionelle Methoden wéi z. B Achsenzieler oder Gleisstroumkrees. Den Niveau 1 ass den ETCS-Niveau deen um lëtzebuergeschen Eisebunnsnetz installéiert ass.
Niveau 2
Den Niveau 2 gëtt virun allem op Héichvitessstrecken agesat. D'Geschwindegkeetsdate ginn dobäi iwwer den Datefunk vum GSM-R iwwerdroen, wärend d'Eurobalisen als Positiounsbestëmmer agesat ginn. Duerch d'Méiglechkeet, konstant Daten tëscht der Streckenzentral (RBC = Radio Block Center) an dem Gefier iwwerdroen ze kënnen - an dat och am Stëllstand - kann d'Streckenauslaaschtung an d'Sécherheet géigeniwwer dem Niveau 1 erhéicht ginn.
Eurobalise
Eng Eurobalise ass e magnéitesch gekoppelten Transponder, deen tëscht de Schinnen am Gleis montéiert ass an entweeder statesch (net verkabelt) oder dynamesch (verkabelt) Informatiounen un d'Maschinn iwwerdréit wann déi driwwer fiert. De Guet op der Maschinn ass de Balise Transmission Module (BTM).
Euroloop
Et ass ee spezielle Schlitzkabel dee laanscht d'Schinn läit, an dee maximal 1.000 m laang däerf sinn. D'Géigestéck op der Maschinn ass de Loop Transmission Module (LTM)
Radio Block Center
De Radio Block Center (RBC) ass eng Streckenzentral, déi bei den ETCS Niveauen 2 an 3 agesat gëtt, an den Interface tëscht dem Stellwierk an de Gefierer op der Streck ass. Ausserdeem iwwerwaacht den RBC d'Geschwindegkeet, d'Positioun an d'Richtung vun den Zich a rechent d'Bremsweeër vun de Gefierer op der Streck aus. An der anerer Richtung iwwerdréit den RBC Informatioune wéi Héchstvitesse, Bremsweeër an aner Informatioune wéi z. B. Haaptschalter opmaache via GSM-R un d'Gefierer op der Streck.
ETCS zu Lëtzebuerg
Mat der Installatioun vum ETCS-Niveau 1 gouf zu Lëtzebuerg Mëtt der 2000er Joren ugefaangen an an der Tëschenzäit ass dat ganzt lëtzebuergescht Netz dermat ekipéiert. Den Installateur war Alcatel.
Den ETCS an de Memor II+ solle bis den 30. Juni 2017 parallel existéieren. Vum 1. Juli 2017 ass den ETCS dann den eenzege gëltegen Zuchsécherungssystem um Lëtzebuerger Eisebunnsreseau. Bis de System offiziell a Betrib geet däerfen am kommerzielle Betrib nëmmen d'CFL-Zich mam ETCS fueren.
CFL
An der Testphase goufen am Ufank 10 Gefierer mam ETCS ekipéiert, an zwar dräi CFL 2100, véier CFL 2000 an dräi CFL 3000.
Am Juni 2015 waren all d'Automotricë vum Typ 2000 an 2300, mam ETCS N1 équipéiert.
Enn 2017 war all d'Traktiounsmaterial an d'Steierween am Voyageursservice vun der CFL mam ETCS N1 équipéiert.
Pierre Brück
De Pierre Michel Brück, gebuer den 18. August 1834 zu Arel a gestuerwen den 11. September 1893 an der Stad Lëtzebuerg, war e lëtzebuergeschen Drécker an Editeur.
Voltati Eugenio
Voltati Eugenio  ass en italieenesch-franséische Film vum Luigi Comencini aus dem Joer 1980.
Pierre Brück
Eng Buchdréckerfamill
Am Joer 1856 huet de Pierre Brück d'Successioun vu sengem verstuerwene Stéifgrousspapp, dem Drécker Jean François Schmit-Brück aus der Paschtoueschgaass an der Stad, dem zweete Mann vu senger Groussmamm Marie Catherine Schmid, Wittfra Brück, iwwerholl. .
Drécker an Editeur
Den 1. Abrëll 1856 gouf de Pierre Brück Drécker an Editeur vum Luxemburger Wort, dat bis dohi vum Hugo Florian gedréckt gi war. Vun 1869 bis 1884 huet hien och d‘Luxemburger Sonntagsblatt, d'Sonndesbliedchen, gedréckt.
1884 krut de Brück Sträit mam Wort. Déi lescht Nummer, déi hie gedréckt huet war déi vum 17. November 1884. Direkt uschléissend huet hien e Konkurrenzblat „Das freie Wort“ lancéiert, deem seng éischt Nummer den 19. November 1884 erauskomm ass, an déi lescht den 31. Mäerz 1887. Dunn huet de Brück Das freie Wort duerch d'Zeitung „Luxemburger freie Presse“ ersat, déi vun 1887 bis 1895 erauskoum.
D'Affer vun engem Schlag
De Pierre Brück ass un engem Schlag gestuerwen. Mat der Liquidatioun vu senger Successioun goufen den Drécker a Libraire Léon Bück aus der Stad an den Notaire Edouard Welter vun Duelem betraut.
Publikatiounen
Nieft dëser Publikatioun zielt de Martin Blum a senger „Bibliographie luxembourgeoise“ (1902-1932) nach dës Schrëfte vum Pierre Brück op:
Sorgues (Vaucluse)
Sorgues och als Sorgues-sur-l'Ouvèze bekannt, ass eng franséisch Uertschaft a Gemeng am Departement Vaucluse an der Regioun Provence-Alpes-Côte d'Azur.
Geographie
D'Gemeng läit um Zesummefloss vun der Ouvèze mam Rhône.
Sjasstroi
Sjasstroi (op Russesch: Сясьстрой) ass eng Stad am Oblast Leningrad am Nordwestrussesche Federatiounskrees a Russland. Si läit eng 152 km ëstlech vu Sankt Péitersbuerg an eng 35 km vu Wolchow (Verwaltungszentrum vun der Distrikt) ewech, un den Uwännere vun de Sjas a Walgomka.
Et ass de Verwaltungszentrum vum Stadkrees Sjasstroi am Distrikt Wolchow. Si huet Awunner (Stand ) an eng Fläch vun zirka 122 km².
Sjasstroi gouf am Joer 1927 als Uertschaft gegrënnt, op der Plaz vum fréieren Duerf Nossok (Носок). 1992 krut et d'Stadrechter.
Franco Nero
De Franco Nero gouf bekannt duerch d'Haaptroll am Italowestern Django (1966) vum Sergio Corbucci. Hien huet och an aneren Italowestern wéi: Texas, addio (1966) vum Ferdinando Baldi, Il mercenario (1968) vum Sergio Corbucci Keoma (1976) vum Enzo G. Castellari matgespillt. Hie war och a bedeitende Filmer wéi: Un tranquillo posto di campagna (1968) vum Elio Petri, Tristana (1970) vum Luis Buñuel, Confessione di un commissario di polizia al procuratore della repubblica (1971) vum Damiano Damiani a Querelle (1982) vum Rainer Werner Fassbinder ze gesinn.
André Cayatte
Den André Cayatte, gebuer den 3. Februar 1909 zu Carcassonne a gestuerwen de 6. Februar 1989 zu Paräis, war e franséische Filmregisseur an Dréibuchauteur.
No enger Parti Ënnerhalungsfilmer dorënner zwéi mam Sänger Tino Rossi, huet de Cayatte Problemfilmer, besonnesch iwwer déi franséisch Justiz gedréint. Bedeitend Filmer vun him sinn: am Joer 1949 eng modern Adaptatioun vum Shakespeare Drama Romeo and Juliet Les amants de Vérone mam Serge Reggiani an der Anouk Aimée, dann 1952 Nous sommes tous des assassins mam Marcel Mouloudji a Raymond Pellegrin an am Joer 1960 den Anti-Krichsfilm Le passage du Rhin mam Charles Aznavour a Georges Rivière
Rimbach-près-Masevaux
Rimbach-près-Masevaux ass eng franséisch Gemeng am Departement Haut-Rhin, an der Collectivité européenne d'Alsace an der Regioun Grand Est.